NJEMAČKI 7. RAZRED

TJEDAN 21. 9. – 25. 9.

3. I 4. SAT

Lijep pozdrav !

Evo šaljem vam materijale za 3. i 4. sat njemačkog. Ako imate kakvih pitanja ili komentara pišite mi na chat u teamse ili na mail zeljka.pavcevic@skole.hr.

3. SAT:

Otvorite stranicu 9 u udžbeniku i pogledajte zadatak 3a. U zadatku su napisane neke imenice. Imenice su napisane različitom bojom – plavom, crvenom zelenom ili žutom. Prisjetimo se – plava boja označava imenice muškog roda, crvena ženskog, zelena srednjeg roda, a žuta imenice u množini.

Imenice prepišite u bilježnicu i uz imenicu napišite neki pridjev koji opisuje imenicu. Pogledajte primjer u udžbeniku, npr. Lehrer – streng, Bahnhof – modern……..

Zatim pročitajte razgovor u 3 b zadatku. U razgovoru ima posvojnih pridjeva unser (naš) i euer (vaš).

Pogledajte tablicu desno od zadatka: Iz tablice možemo zaključiti da oblici unser i euer stoje ispred imenica muškog i ženskog roda, a unsere i eure ispred imenica ženskog roda i imenica u množini.

Usmena vježba: Pročitajte zadatak još jednom, tako da promjenite napisane imenice i pridjeve, npr. umjesto Unsere Lehrer sind streng. Und eure Lehrer? – Unsere Schule ist modern. Und eure Schule?

 4. SAT:

Pogledajte zadatak 5 a. Ispod sličica namještaja napisani su nazivi. Sve riječi su nam poznate, osim

**der Kühlschrank - hladnjak**

**der Sessel – naslonjač**

**der Spiegel – ogledalo**

Prepišite nove riječi u bilježnicu.

Pogledajte na stranici 10 fotografije Annine sobe. Što Anna ima u sobi? Was gibt es in Annas Zimmer?

Ponovimo – ovo prepišite u bilježnicu:

**es gibt + Akkusativ**

**Nominativ ein Tisch eine Lampe ein Bett**

**Akkusativ einen Tisch eine Lampe ein Bett**

**In Annas Zimmer gibt es einen Schrank, aber es gibt kein Sofa.**

Dakle, nakon izraza es gibt imenica se nalazi u akuzativu. Kao što vidite akuzativ je jednak nominativu u svim oblicima, osim u muškom rodu. Ako želimo upotrijebiti niječni oblik, koristimo negaciju kein, npr. In Annas Zimmer gibt es keinen Spiegel.

Zadaća: Promatrajući Anninu sobu napišite što Anna ima, a što nema u sobi.

Toliko za ovaj tjedan. Gradivo ćemo još jednom ponoviti kad se vidimo u školi.

Bis bald! ☺